CELEX: 62011CN0153
Language: lv
Date: 2011-03-28 00:00:00
Title: Lieta C-153/11: Lūgums sniegt prejudiciālu nolēmumu, ko 2011. gada 28. martā iesniedza Administrativen Sad Varna (Bulgārija) — OOD Klub/Direktor na Direkcia “Obzhalvane i upravlenie na izpalnenieto” , gr. Varna, pri Centralno Upravlenie na Nacionalna Agencia po Prihodite

25.6.2011   
            
            
               LV
            
            
               Eiropas Savienības Oficiālais Vēstnesis
            
            
               C 186/12
            
         Lūgums sniegt prejudiciālu nolēmumu, ko 2011. gada 28. martā iesniedza Administrativen Sad Varna (Bulgārija) — OOD Klub/Direktor na Direkcia “Obzhalvane i upravlenie na izpalnenieto”, gr. Varna, pri Centralno Upravlenie na Nacionalna Agencia po Prihodite
   
   (Lieta C-153/11)
   2011/C 186/21
   Tiesvedības valoda — bulgāru
   
      Iesniedzējtiesa
   
   
      Administrativen Sad Varna (Bulgārija)
   
      Lietas dalībnieki pamata procesā
   
   
      Prasītāja: OOD Klub
   
   
      Atbildētājs: Direktor na Direkcia “Obzhalvane i upravlenie na izpalnenieto”, gr. Varna, pri Centralno Upravlenie na Nacionalna Agencia po Prihodite
   
   
      Prejudiciālie jautājumi
   
   
               1)
            
            
               Vai Padomes 2006. gada 28. novembra Direktīvas 2006/112/EK par kopējo pievienotās vērtības nodokļa sistēmu (1) 168. panta 1. punkta a) apakšpunkts ir jāinterpretē tādējādi, ka — pēc tam, kad nodokļa maksātājs ir izmantojis savas izvēles tiesības un nekustamo īpašumu, kas ir ražošanas līdzeklis, ir iekļāvis sava uzņēmuma kapitālā, — ir jāpieņem (proti, kamēr nav pierādīts pretējais), ka šī prece tiek izmantota ar nodokli apliekamiem darījumiem, ko veic nodokļa maksātājs?
            
         
               2)
            
            
               Vai Direktīvas 2006/112 168. panta 1. punkta a) apakšpunkts ir jāinterpretē tādējādi, ka tiesības atskaitīt priekšnodokli pērkot nekustamo īpašumu, kas iekļauts nodokļa maksātāja uzņēmuma kapitālā, rodas uzreiz tajā taksācijas periodā, kurā nodoklis kļuvis iekasējams, un, proti, neraugoties uz apstākli, ka nekustamais īpašums nevar tikt izmantots, jo nav notikusi likumā obligāti paredzētā pieņemšana ekspluatācijā?
            
         
               3)
            
            
               Vai tāda administratīvā prakse, kāda ir Nacionalna Agencia po Prihodite prakse, atbilstoši kurai personu, kam jāmaksā pievienotās vērtības nodoklis, izmantotās tiesības atskaitīt priekšnodokli attiecībā uz to nopirktiem ražošanas līdzekļiem, tiek atteiktas, pamatojoties uz to, ka šie līdzekļi tiek izmantoti sabiedrības īpašnieku privātajām vajadzībām, par šo izmantošanu nepiemērojot pievienotās vērtības nodokli, atbilst minētajai direktīvai un judikatūrai par tās interpretāciju?
            
         
               4)
            
            
               Vai tādā gadījumā, par kādu ir pamata lieta, sabiedrībai — prasītājai — ir tiesības atskaitīt priekšnodokli, pērkot nekustamo īpašumu — Maisonnette Sofijā?
            
         
      (1)  OV L 347, 1. lpp.